CELEX: 32020D0113
Language: hu
Date: 2020-01-23 00:00:00
Title: A Bizottság (EU) 2020/113 Végrehajtási Határozata (2020. január 23.) a hasított sertések spanyolországi minősítési módszereinek engedélyezéséről szóló 2009/11/EK határozat módosításáról (az értesítés a C(2020) 232. számú dokumentummal történt) (Csak a spanyol nyelvű szöveg hiteles)

27.1.2020   
               
               
                  HU
               
               
                  Az Európai Unió Hivatalos Lapja
               
               
                  L 21/16
               
            
         A BIZOTTSÁG (EU) 2020/113 VÉGREHAJTÁSI HATÁROZATA
         (2020. január 23.)
         a hasított sertések spanyolországi minősítési módszereinek engedélyezéséről szóló 2009/11/EK határozat módosításáról
         
            
               (az értesítés a C(2020) 232. számú dokumentummal történt)
            
         
         (Csak a spanyol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet (1) hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre és különösen annak 20. cikke p) és t) pontjára,
         mivel:
         
                     (1)
                  
                  
                     Az 1308/2013/EU rendelet IV. melléklete B.IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Az osztályozási módszerek engedélyezésének feltételéül kell szabni azt, hogy az értékelés statisztikai hibája egy megadott tűréshatáron belül maradjon. Ezt a tűréshatárt az (EU) 2017/1182 felhatalmazáson alapuló bizottsági rendelet (2) V. mellékletének A. része határozza meg.
                  
               
                     (2)
                  
                  
                     A 2009/11/EK bizottsági határozat (3) kilenc hasítottsertés-minősítési módszer használatát engedélyezte Spanyolország számára.
                  
               
                     (3)
                  
                  
                     A műszerek, illetve az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
                  
               
                     (4)
                  
                  
                     Spanyolország arra kérte a Bizottságot, hogy az „Ultraform 300” módszer engedélyét vonja vissza a területén a hasított sertések osztályozására szolgáló engedélyezett osztályozási módszerek jegyzékéből, mivel a módszert a területén már nem alkalmazzák.
                  
               
                     (5)
                  
                  
                     Spanyolország arra kérte a Bizottságot, hogy engedélyezze a hasított sertések osztályozására szolgáló új módszernek és három módszer aktualizált változatának a területén történő alkalmazását, és ennek érdekében az (EU) 2017/1182 felhatalmazáson alapuló rendelet 11. cikkének (3) bekezdésében előírt jegyzőkönyvben bemutatta a bontásos vizsgálatok részletes leírását, ismertetve a szóban forgó módszerek alapjául szolgáló elveket, a bontásos vizsgálatok eredményeit és a színhús százalékos arányának becslésére szolgáló egyenleteket.
                  
               
                     (6)
                  
                  
                     A kérelem értékelése során megállapítást nyert, hogy a szóban forgó osztályozási módszerek engedélyezéséhez szükséges feltételek teljesülnek. Következésképpen indokolt engedélyezni ezen minősítési módszerek Spanyolországban való alkalmazását.
                  
               
                     (7)
                  
                  
                     A 2009/11/EK határozatot ezért ennek megfelelően módosítani kell.
                  
               
                     (8)
                  
                  
                     Az e határozatban előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A HATÁROZATOT:
         
            1. cikk
            A 2009/11/EK határozat a következőképpen módosul:
            
                        1.
                     
                     
                        Az 1. cikk a következőképpen módosul:
                        
                                    a)
                                 
                                 
                                    Az első bekezdés a következőképpen módosul:
                                    
                                                i.
                                             
                                             
                                                a c) pontot el kell hagyni;
                                             
                                          
                                                ii.
                                             
                                             
                                                az i) pont helyébe a következő szöveg lép:
                                                
                                                            „i)
                                                         
                                                         
                                                            a »gmSCAN« elnevezésű műszer és a hozzá kapcsolódó értékelési módszerek, amelyek részleteit a melléklet 9. része tartalmazza;”;
                                                         
                                                      
                                          
                                                az iii)
                                             
                                             
                                                bekezdés a következő j) ponttal egészül ki:
                                                
                                                            „j)
                                                         
                                                         
                                                            az »OptiScan TP« elnevezésű műszer és a hozzá kapcsolódó értékelési módszerek, amelyek részleteit a melléklet 10. része tartalmazza;”;
                                                         
                                                      
                                          
                              
                                    b)
                                 
                                 
                                    a második bekezdés helyébe a következő szöveg lép:
                                    „Az első bekezdés g) pontjában említett mérőléces manuális módszer (ZP) csak az olyan vágóhidak esetében engedélyezett,
                                    
                                                a)
                                             
                                             
                                                ahol a vágások száma éves átlagban nem haladja meg a heti 700 sertést; valamint
                                             
                                          
                                                b)
                                             
                                             
                                                amelyek óránként legfeljebb 50 sertés feldolgozására elegendő kapacitású vágósorral rendelkeznek.”
                                             
                                          
                              
                  
                        2.
                     
                     
                        A melléklet e határozat mellékletének megfelelően módosul.
                     
                  
         
            2. cikk
            Ennek a határozatnak a Spanyol Királyság a címzettje.
         
         
            Kelt Brüsszelben, 2020. január 23-án.
            
               
                  a Bizottság részéről,
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2017/1182 felhatalmazáson alapuló rendelete (2017. április 20.) az 1308/2013/EU európai parlamenti és tanácsi rendeletnek a szarvasmarhák, a sertések és a juhok hasított testének uniós osztályozási rendszerei, valamint a hasított testek és az élő állatok bizonyos kategóriáira vonatkozó piaci árak bejelentése tekintetében történő kiegészítéséről (HL L 171., 2017.7.4., 74. o.).
         
            (3)  A Bizottság 2009/11/EK határozata (2008. december 19.) a hasított sertések spanyolországi osztályozási módszereinek engedélyezéséről (HL L 6., 2009.1.10., 79. o.).
      
      
         
            MELLÉKLET
            A melléklet a következőképpen módosul:
            
                        1.
                     
                     
                        a 3. részt el kell hagyni;
                     
                  
                        2.
                     
                     
                        az 5., 6. és 7. rész helyébe a következő szöveg lép:
                        
                           „5. rész
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Az e részben előírt szabályok akkor alkalmazandók, ha a hasított sertések minősítése a »Fat-O-Meat’er (FOM II)« elnevezésű műszer használatával történik.
                                 
                              
                                 
                                    2.
                                 
                                 
                                    A műszer a Fat-O-Meat’er mérési rendszer új változata. A FOM II alkotórészei a következők: egy késsel felszerelt optikai szonda, egy 0 és 125 mm közötti működési távolságú mélységmérő eszköz, valamint egy adatgyűjtő és -elemző rendszer – Carometec Touch Panel i15 számítógép (Ingress Protection IP69K). A mért értékeket magával a FOM II műszerrel kell átszámítani a színhústartalom becsült értékére.
                                 
                              
                                 
                                    3.
                                 
                                 
                                    A hasított test színhústartalmát a következő képlet alapján kell kiszámítani:
                                    Ŷ = 69,592 – (0,741 × X1)+ (0,066 × X2)
                                    ahol:
                                    
                                                Ŷ =
                                             
                                             
                                                a hasított test becsült színhústartalma százalékban;
                                             
                                          
                                                X1 =
                                             
                                             
                                                a hátszalonna vastagsága (bőrrel együtt) milliméterben, a hasított test középvonalától merőlegesen 6 centiméterre, hátulról a harmadik és a negyedik borda között mérve,
                                             
                                          
                                                X2 =
                                             
                                             
                                                a hátizom vastagsága milliméterben, az X1-gyel egy időben, ugyanazon helyen és ugyanúgy mérve.
                                             
                                          A képlet a 60–120 kg tömegű hasított testek esetében érvényes (meleg súly).
                                 
                              
                           6. rész
                        
                        AUTOFOM III
                        
                                 
                                    1.
                                 
                                 
                                    Az e részben előírt szabályok akkor alkalmazandók, amikor a hasított sertések osztályozása az »AutoFOM III« elnevezésű műszer használatával történik.
                                 
                              
                                 
                                    2.
                                 
                                 
                                    A műszer tizenhat 2 MHz-en működő ultrahangos jelátalakítóval (Carometec A/S) van felszerelve, a jelátalakítók közötti működési távolság 25 milliméter. Az ultrahangos adatoknak magukban kell foglalniuk a hátszalonna és az izom vastagságára, valamint a kapcsolódó paraméterekre vonatkozó mérési adatokat is. A mért értékeket számítógép számítja át a színhústartalom százalékos becsült értékére.
                                 
                              
                                 
                                    3.
                                 
                                 
                                    A hasított test színhústartalmát a következő képlet alapján kell kiszámítani:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    ahol:
                                    
                                                Ŷ =
                                             
                                             
                                                a hasított test becsült színhústartalma százalékban,
                                             
                                          
                                                R2P1 =
                                             
                                             
                                                a bőr átlagos vastagsága;
                                             
                                          
                                                R2P4 =
                                             
                                             
                                                a P2-vel jelölt szalonnára vonatkozó mérési érték a kiválasztott helyen, milliméterben;
                                             
                                          
                                                R2P10 =
                                             
                                             
                                                a szalonna vastagságának minimális mértéke a keresztmetszetben, milliméterben,
                                             
                                          
                                                R4P6 =
                                             
                                             
                                                Az 1. szalonnarétegre vonatkozó mérések a kiválasztott MFT pontnál.
                                             
                                          A képlet a 60–120 kg tömegű hasított testek esetében érvényes (meleg súly).
                                 
                              
                           7. rész
                        
                        MANUÁLIS MÓDSZER (ZP)
                        
                                 
                                    1.
                                 
                                 
                                    Az e részben előírt szabályok akkor alkalmazandók, amikor a hasított sertések minősítése a mérőléc alkalmazásán alapuló »manuális módszer (ZP)« elnevezésű módszerrel történik.
                                 
                              
                                 
                                    2.
                                 
                                 
                                    E módszer alkalmazása során a minősítést mérőléc segítségével, predikciós egyenlet alapján végzik. A módszer a szalonna és az izom vastagságának a hasított test középvonalán, manuálisan történő mérésén alapul.
                                 
                              
                                 
                                    3.
                                 
                                 
                                    A hasított test színhústartalmát a következő képlet alapján kell kiszámítani:
                                    Ŷ = 66,324 – (0,526 × F) + (0,034 × M)
                                    ahol:
                                    
                                                Ŷ =
                                             
                                             
                                                a hasított test becsült színhústartalma százalékban,
                                             
                                          
                                                F =
                                             
                                             
                                                a látható szalonnavastagság (bőrrel együtt) milliméterben, a hasított test középvonalán, a középső farizmot (musculus gluteus medius) fedő szalonna legvékonyabb részén mérve,
                                             
                                          
                                                M =
                                             
                                             
                                                az ágyékizom látható vastagsága milliméterben, a hasított test középvonalán, a középső farizom (musculus gluteus medius) elülső (feji) vége és a gerinccsatorna felső (háti) széle közötti legkisebb távolságnál mérve.
                                             
                                          A képlet a 60–120 kg tömegű hasított testek esetében érvényes (meleg súly).”
                                 
                              
                  
                        3.
                     
                     
                        A szöveg a következő 10. résszel egészül ki:
                        
                           „10. rész
                        
                        OPTISCAN TP
                        
                                 
                                    1.
                                 
                                 
                                    Az e részben előírt szabályok akkor alkalmazandók, amikor a hasított sertések osztályozása az »OptiScan TP« elnevezésű műszer használatával történik.
                                 
                              
                                 
                                    2.
                                 
                                 
                                    Az Optiscan-TP műszer fel van szerelve egy digitális képalkotóval, amely a hasított test két mérési pontján készít megvilágított képet. A képeket kell alapul venni a hátszalonna és az izom vastagságának kiszámításához. A mért értékeket magával az Optiscan-TP műszerrel kell átszámítani a színhústartalom becsült értékére. A képeket elmentik, így azokat később ellenőrizni lehet. Az integrált Bluetooth® interfész könnyű adatátvitelt tesz lehetővé.
                                 
                              
                                 
                                    3.
                                 
                                 
                                    A hasított test színhústartalmát a következő képlet alapján kell kiszámítani:
                                    Ŷ = 67,496 – (0,522 x F) + (0,032 x M)
                                    ahol:
                                    
                                                Ŷ =
                                             
                                             
                                                a hasított test becsült színhústartalma százalékban;
                                             
                                          
                                                F =
                                             
                                             
                                                a látható szalonnavastagság (bőrrel együtt) milliméterben, a hasított test középvonalán, a középső farizmot (musculus gluteus medius) fedő szalonna legvékonyabb részén mérve;
                                             
                                          
                                                M =
                                             
                                             
                                                az ágyékizom látható vastagsága milliméterben, a hasított test középvonalán, a középső farizom (musculus gluteus medius) elülső (feji) vége és a gerinccsatorna felső (háti) széle közötti legkisebb távolságnál mérve.
                                             
                                          A képlet a 60–120 kg tömegű hasított testek esetében érvényes (meleg súly).”